CELEX: 32010D0719
Language: lv
Date: 2010-11-26 00:00:00
Title: 2010/719/ES, Euratom: Komisijas Lēmums ( 2010. gada 26. novembris ), ar ko noraida Austrijas ierosināto risinājumu atbilstoši 10. pantam Padomes Regulā (EEK, Euratom) Nr. 1553/89 par PVN pašu resursu bāzes kompensācijas privātā lietojuma komponenta aprēķināšanu sakarā ar PVN atskaitīšanas tiesību ierobežojumu saskaņā ar Padomes Direktīvas 2006/112/EK 176. pantu (izziņots ar dokumenta numuru C(2010) 8206)

27.11.2010   
            
            
               LV
            
            
               Eiropas Savienības Oficiālais Vēstnesis
            
            
               L 312/20
            
         KOMISIJAS LĒMUMS
   (2010. gada 26. novembris),
   ar ko noraida Austrijas ierosināto risinājumu atbilstoši 10. pantam Padomes Regulā (EEK, Euratom) Nr. 1553/89 par PVN pašu resursu bāzes kompensācijas privātā lietojuma komponenta aprēķināšanu sakarā ar PVN atskaitīšanas tiesību ierobežojumu saskaņā ar Padomes Direktīvas 2006/112/EK 176. pantu
   (izziņots ar dokumenta numuru C(2010) 8206)
   (Autentisks ir tikai teksts vācu valodā)
   (2010/719/ES, Euratom)
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Eiropas Atomenerģijas kopienas dibināšanas līgumu,
   ņemot vērā Padomes 1989. gada 29. maija Regulu (EEK, Euratom) Nr. 1553/89 par galīgajiem vienotajiem pasākumiem, lai iekasētu pašu resursus, ko veido pievienotās vērtības nodokļi (1), un jo īpaši tās 10. panta 2. punktu,
   apspriedusies ar Padomdevēju komiteju pašu resursu jautājumos,
   tā kā:
   
               (1)
            
            
               PVN resursu bāzes kompensācija ir balstīta uz Regulas (EEK, Euratom) Nr. 1553/89 6. panta 4. punktu, kurā ir paredzēts, ka, ja kāda dalībvalsts, pamatojoties uz 176. pantu Padomes 2006. gada 28. novembra Direktīvā 2006/112/EK par kopējo pievienotās vērtības nodokļa sistēmu (2), ierobežo vai izslēdz tiesības atskaitīt PVN priekšnodokli, tad PVN pašu resursu bāzi var noteikt tā, it kā atskaitīšanas tiesības nebūtu ierobežotas. Tas piemērojams tikai uzņēmējdarbības vajadzībām lietojamu naftas produktu un vieglo automobiļu pirkumiem, kā arī izdevumiem, kas attiecas uz šādu automobiļu izpirkumnomu un nomu, apkopi un remontu. Austrija ierosināja risinājumu, lai aprēķinātu saskaņotās PVN pašu resursu bāzes šādas kompensācijas privātā lietojuma komponentu.
            
         
               (2)
            
            
               Saskaņā ar 13. panta 3. punktu Regulā (EEK, Euratom) Nr. 1553/89 Austrijas ierosināto risinājumu izvērtēja Padomdevēja komiteja pašu resursu jautājumos savā 2010. gada 26. oktobra sanāksmē. Metodes izvērtējumā atklājās komitejas viedokļu atšķirības. Lēmuma projekts, ar ko noraida Austrijas iesniegto risinājumu, tika iesniegts Padomdevējai komitejai pašu resursu jautājumos, kas 2010. gada 26. oktobrī sniedza pozitīvu atzinumu.
            
         
               (3)
            
            
               Aprēķinot lietojumu privātām vajadzībām, ja nav pieejami faktiskie dati, var izmantot alternatīvas metodes. Lai garantētu, ka šīs metodes veicina kompensācijas aprēķināšanas vienveidību, tās jābalsta uz vispāratzītiem pieņēmumiem.
            
         
               (4)
            
            
               Austrija pieprasa, lai ar nodokli apliekamās personas sniegtu faktiskos datus par dienesta automobiļu lietošanu privātām vajadzībām. Tomēr administratīvas vienkāršības labad Austrija ir ierosinājusi tādu risinājumu privātā lietojuma aprēķināšanai, kas ietver vispārējos statistikas datus apvienojumā ar vērtības samazinājuma summām, kuras nav paredzētas, lai noteiktu privāto lietojumu kā tādu. Tā kā ierosinātā risinājuma rezultātā privātā lietojuma elements ir ievērojami mazāks nekā citu dalībvalstu izmantotā proporcija, tas ir pretrunā nepieciešamajai kompensācijas aprēķināšanas vienveidībai. Tāpēc Austrijas ierosinātais risinājums par uzņēmumu iegādātu automobiļu privātā lietojuma proporcijas aprēķināšanu ir jānoraida,
            
         IR PIEŅĒMUSI ŠO LĒMUMU.
   1. pants
   Austrijas ierosinātais risinājums par uzņēmumu iegādātu automobiļu privātā lietojuma proporcijas aprēķināšanu tiek noraidīts.
   2. pants
   Šis lēmums ir adresēts Austrijas Republikai.
   
      Briselē, 2010. gada 26. novembrī
      
         
            Komisijas vārdā –
         
            Komisijas loceklis
         
         Janusz LEWANDOWSKI
      
   
   
      (1)  OV L 155, 7.6.1989., 9. lpp.
   
      (2)  OV L 347, 11.12.2006., 1. lpp.